3. ลักษณะการประกอบธุรกิจ

3.1 ความเป็นมา

กลุ่มตระกูลมนูธรรม เริ่มประกอบธุรกิจโดยเป็นผู้นำเข้าและตัวแทนจำหน่ายแบตเตอรี่ "YUASA"
จากประเทศญี่ปุ่น ในนามของบริษัท ฟูยี เมอร์แคนไทล์ จำกัด ตั้งแต่ปี 2501 และในปี 2506 บริษัท
ยัวซ่า แบตเตอรี่ ประเทศไทย จำกัด จึงถูกก่อตั้งขึ้นโดยกลุ่มตระกูลมนูธรรม
และผู้ร่วมทุนจากประเทศญี่ปุ่น คือ บริษัท ยัวซ่า คอร์ปอเรชั่น จำกัด ประเทศญี่ปุ่น
ซึ่งเป็นหนึ่งในผู้ผลิตแบตเตอรี่ที่มีประวัติการดำเนินงานอันยาวนานของประเทศญี่ปุ่น
ในสัดส่วนการลงทุน 60:40 ตามลำดับ ด้วยทุนจดทะเบียนเริ่มแรก 6
ล้านบาทโดยมีวัตถุประสงค์เพื่อผลิตแบตเตอรี่สำหรับรถยนต์
และรถจักรยานยนต์เพื่อจำหน่ายภายในประเทศและได้รับการส่งเสริมการลงทุนจากคณะกรรมการส่งเสริมการลงทุน
(BOI) โดยมีโรงงานแห่งแรก ตั้งอยู่ที่ 164 ซอยเทศบาล 55 ถนนสุขุมวิท ตำบลท้ายบ้านใหม่
อำเภอเมืองสมุทรปราการ จังหวัดสมุทรปราการ บนเนื้อที่ประมาณ 14 ไร่
ปัจจุบันมีกำลังการผลิตสำหรับแบตเตอรี่รถยนต์ประมาณ 1.1 ล้านลูกต่อปี
และแบตเตอรี่รถจักรยานยนต์ประมาณ 3 ล้านลูกต่อปี

ในปี 2540 บริษัทเริ่มผลิตแบตเตอรี่รถจักรยานยนต์ชนิด Maintenance Free (YT) จำนวน 800
ลูกต่อเดือน (ปัจจุบันผลิตได้ประมาณ 150,000-160,000 ลูกต่อเดือน) และในปีเดียวกัน
บริษัทได้ลงทุนในบริษัทย่อยคือ บริษัท
ยัวซ่าเซลส์ แอนด์ ดิสทริบิวชั่น จำกัด
ซึ่งประกอบธุรกิจจำหน่ายแบตเตอรี่ภายในประเทศโดยจำหน่ายในตลาดประเภทอะไหล่เพื่อการทดแทน
(REM) ต่อมาในปี 2543 บริษัทเริ่มผลิตแบตเตอรี่รถยนต์ชนิด Maintenance Free (MF) จำนวน
2,000 ลูกต่อเดือน (ปัจจุบันผลิตได้ประมาณ 15,000 ลูกต่อเดือน) และในเดือนกันยายน 2544
เริ่มดำเนินการก่อสร้างโรงงานแห่งที่สอง ตั้งอยู่ที่ 111 หมู่ 9 ตำบลหัวสำโรง อำเภอแปลงยาว
จังหวัดฉะเชิงเทรา และเริ่มทำการผลิตในปี 2546 และปัจจุบันมีกำลังการผลิตประมาณ 400,000
ลูกต่อปี

ในวันที่ 26 ตุลาคม 2544 บริษัทมีการจดทะเบียนเปลี่ยนแปลงมูลค่าหุ้นที่ตราไว้จาก 10 บาทเป็น 5
บาทต่อหุ้น และต่อมาบริษัทได้รับอนุมัติจากตลาดหลักทรัพย์แห่งประเทศไทยให้เป็นบริษัทจดทะเบียน
ในหมวดธุรกิจขนาดกลาง และเริ่มทำการซื้อขายในตลาดหลักทรัพย์ใหม่เมื่อวันที่ 9 สิงหาคม 2545
ในชื่อย่อหลักทรัพย์ว่า "YUASA"

จากลักษณะการประกอบธุรกิจในปัจจุบันที่ธุรกิจทุกแขนงต้องการความสำเร็จประกอบกับสภาวะการแข่งขันที่รุนแรง
ไม่ว่าจะด้านราคา คุณภาพสินค้า และคุณภาพของกระบวนการผลิต ทำให้บริษัท
มีการพัฒนากระบวนการผลิตสินค้าและระบบการบริหารงานที่มีคุณภาพเทียบเท่ามาตรฐานสากล
จนได้รับใบรับรองระบบบริหารคุณภาพ มาตรฐาน ISO9001 และ ISO14001

เมื่อวันที่ 29 เมษายน 2547 บริษัทได้จดทะเบียนเปลี่ยนแปลงมูลค่าหุ้นที่ตราไว้จาก 5 บาทเป็น 1
บาท ต่อหุ้น ทำให้หุ้นสามัญจดทะเบียนเดิม 21,525,000 หุ้น เพิ่มขึ้นเป็น 107,625,000 หุ้น

และในวันที่ 1 เมษายน 2547 บริษัท ยัวซ่า คอร์ปอเรชั่น ประเทศญี่ปุ่น (YCJ)
ซึ่งเป็นผู้ร่วมลงทุนหลักของบริษัท ได้ทำสัญญาควบรวมกิจการกับ บริษัท เจแปน สตอเรจ แบตเตอรี่
จำกัด ภายใต้บริษัทใหม่ที่ชื่อ บริษัท จีเอส
ยัวซ่า คอร์ปอเรชั่น จำกัด (GYC) ภายหลังจากที่มีการควบรวมกิจการแล้ว ทางกลุ่ม GYC
มีนโยบายที่จะโอนธุรกิจภายนอกประเทศญี่ปุ่น ซึ่งรวมถึงการถือหุ้นในบริษัท ยัวซ่าแบตเตอรี่
ประเทศไทย จำกัด (มหาชน) ให้อยู่ภายใต้การดูแลของบริษัทที่จัดตั้งใหม่ซึ่ง GYC ถือหุ้นร้อยละ
100 คือ บริษัท จีเอส ยัวซ่า อินเตอร์เนชั่นแนล จำกัด (GYIN)

นอกจาก GYIN จะถือหุ้นในบริษัท ยัวซ่า แบตเตอรี่ ประเทศไทย จำกัด (มหาชน) แล้ว GYIN
ยังได้ร่วมทุนกับกลุ่มสยามมอเตอร์ กรุ๊ป ในบริษัท สยาม ยีเอส แบตเตอรี่ จำกัด ผู้ผลิตแบตเตอรี่
“GS” ซึ่งเป็นคู่แข่งทางการค้าของบริษัทอย่างไรก็ตามตัวแทนจาก GYIN ที่เป็นกรรมการของบริษัท
และบริษัท สยาม ยีเอส แบตเตอรี่ จำกัด เป็นคนละชุดกัน
และยังมีผู้ถือหุ้นกลุ่มอื่นของแต่ละบริษัทช่วยถ่วงดุลอำนาจกันและกัน
ดังนั้นจึงช่วยลดความขัดแย้งทางผลประโยชน์ลงได้อีกทางหนึ่ง

ในปี 2548 บริษัท ได้เพิ่มกำลังการผลิตและปรับปรุงสายการผลิต ของโรงงานแห่งที่ 1 และ 2
โดยโรงงานแห่งที่ 1 ได้ปรับปรุงสายการผลิตและเพิ่มสายการผลิตแบตเตอรี่รถจักรยานยนต์ชนิด
Maintenance Free อีก 1 สายรวมเป็น 4 สายการผลิตและโรงงานแห่งที่ 2
ได้ขยายกำลังผลิตจากเดิมที่ผลิตแบตเตอรี่รถยนต์ได้จำนวน 400,000 ลูกต่อปี เป็น 700,000
ลูกต่อปี เพื่อรองรับการขยายตัวทั้งในตลาดรถใหม่และตลาดทดแทนภายในประเทศ

ในปี 2549
บริษัทได้ปรับปรุงโครงสร้างการบริหารจากเดิมที่คณะกรรมการบริษัทแต่งตั้งคณะกรรมการบริหาร
มาเป็นการแต่งตั้งนายคัทซึมิ นากาโตะ ซึ่งเป็นตัวแทนจากบริษัท จีเอส ยัวซ่า อินเตอร์เนชั่นแนล
จำกัด ให้ดำรงตำแหน่งประธานเจ้าหน้าที่บริหาร ตั้งแต่วันที่ 20 กรกฎาคม 2549

ในปี 2550 บริษัทได้ปรับปรุงแบตเตอรี่รถยนต์บางรุ่น (Light Grid Battery)
เพื่อลดปริมาณการใช้ตะกั่ว ในขณะที่คุณภาพของแบตเตอรี่ยังมีมาตรฐานเหมือนเดิม
รวมทั้งได้พัฒนาผลิตภัณฑ์ใหม่ประเภท Maintenance Free สำหรับรถจักรยานยนต์ ชื่อรุ่น
X-Super 5 โดยมีเป้าหมายที่จะจำหน่ายในตลาดทดแทนภายในประเทศในปี 2551 นอกจากนั้นในปี
2550 บริษัทได้ก่อสร้างระบบบำบัดน้ำเสียของโรงงานที่ 1 ซึ่งใช้เงินลงทุนประมาณ 15 ล้านบาท

ในปี 2551 บริษัทได้ย้ายที่ตั้งสำนักงานใหญ่ของบริษัทใหญ่และบริษัทย่อยจาก อาคารมนูธรรมแมนชั่น
เลขที่ 33 ซอยสุขุมวิท 51 ถนนสุขุมวิท แขวงคลองตันเหนือ เขตวัฒนา กรุงเทพฯ 10110 ไปอยู่ ณ
164 หมู่ 5 ซอยเทศบาล 55 ถนนสุขุมวิท ตำบลท้ายบ้านใหม่ อำเภอเมืองสมุทรปราการ
จังหวัดสมุทรปราการ

และเพื่อให้เกิดรายได้จากการเช่าและรายได้จากการให้บริการในการผลิต
รวมทั้งลดภาระค่าเสื่อมราคาของโรงงานที่ 2
คณะกรรมการบริษัทจึงมีมติให้เสนอที่ประชุมผู้ถือหุ้นให้พิจารณาการให้เช่าอาคารโรงงานและสำนักงานของโรงงานที่
2 ซึ่งตั้งอยู่ ณ นิคมอุตสาหกรรมเกตเวย์ ให้แก่บริษัท ยีเอส ยัวซ่า สยาม อินดัสตรีส์ จำกัด
(ผู้เช่า) เพื่อผลิตแบตเตอรี่สำหรับรถยก ทั้งนี้บริษัทและผู้เช่า มีผู้ถือหุ้นรายใหญ่ร่วมกันคือ GYIN
โดยถือหุ้นในบริษัทจำนวน 40.69% และถือหุ้นในผู้เช่า จำนวน 60% นอกจากนั้นกลุ่มสยามมอเตอร์
กรุ๊ป ผู้ผลิตแบตเตอรี่ “GS” ซึ่งเป็นคู่แข่งทางการค้าของบริษัทยังถือหุ้นในบริษัทผู้เช่าอีกจำนวน 40%
และเมื่อวันที่ 12 พฤศจิกายน 2551 ที่ประชุมวิสามัญผู้ถือหุ้น ครั้งที่ 1/2551
ได้พิจารณาและมีมติอนุมัติให้ดำเนินการในเรื่องดังล่าว
นอกจากนั้นบริษัทยังได้มีการออกแบบและผลิตแบตเตอรี่สำหรับรถถังและรถบรรทุกของหน่วยงานราชการ
เพื่อสนองความต้องการให้กับตลาดกองทัพและหน่วยงานราชการ

ในปี 2552 บริษัทได้ออกผลิตภัณฑ์ใหม่ทั้งแบตเตอรี่รถยนต์ที่ใช้กับรถบรรทุกของหน่วยงานราชการ
และแบตเตอรี่รถจักรยานยนต์รุ่นใหม่สำหรับบริษัทไทยฮอนด้าฯ ได้แก่ YTZ4V และ YTZ6V
รวมทั้งปรับปรุงระบบการผลิตใหม่ เพื่อให้โรงงานเกตเวย์ สามารถผลิตแบตเตอรี่รถยนต์รุ่น B24
เพื่อรองรับความต้องการของแบตเตอรี่สำหรับรถเล็ก
นอกจากนี้บริษัทกำลังวางแผนออกผลิตภัณฑ์ใหม่ที่ใช้กับหน่วยงานราชการและแบตเตอรี่รถจักรยานยนต์รุ่น
YTZ6-BS ซึ่งจะขายในตลาดทดแทนเพื่อแก้ปัญหาการคายประจุไฟฟ้าโดยธรรมชาติในตัวแบตเตอรี่

ในปี 2553 บริษัทได้ออกผลิตภัณฑ์ใหม่เพื่อใช้กับรถแท็กซี่
และพัฒนาแบตเตอรี่ที่ใช้กับหน่วยราชการขนาด 6 โวลท์ 200Ah
นอกจากนั้นบริษัทได้วางแผนพัฒนาปรับปรุงการผลิตแบตเตอรี่รถจักรยานยนต์รุ่น YTZ4V และYTZ6V
ชนิด Case formation ที่ใช้ Unformed plate ในการประกอบ
ทำให้ลดขั้นตอนและต้นทุนในการผลิต

ในปี 2554 บริษัทได้ออกผลิตภัณฑ์ใหม่สำหรับแบตเตอรี่ที่ใช้กับหน่วยงานราชการ รุ่น 7DHR
ความจุขนาด 6V 200Ah สำหรับตลาดในประเทศและต่างประเทศ
ได้มีการออกแบบผลิตภัณฑ์เป็นแบบฝา 2 ชั้น (Double Lid) ในแบตเตอรี่รุ่น MF2000
นอกจากนั้นยังมีการพัฒนาผลิตภัณฑ์ในแบตเตอรี่รุ่น N70 (65D31)
และมีการเปลี่ยนรูปแบบกล่องผลิตภัณฑ์ในแบตเตอรี่ชนิดพื้นฐาน (Conventional) ทุกรุ่น

และเมื่อวันที่ 12 มกราคม 2555 ที่ประชุมวิสามัญผู้ถือหุ้นครั้งที่ 1/2555
ได้มีมติให้จำหน่ายทรัพย์สินของโรงงานที่ 2 ณ นิคมอุตสาหกรรมเกตเวย์ ให้กับบริษัท ยีเอส ยัวซ่า
สยาม อินดัสตรีส์ จำกัด
ซึ่งเป็นผู้ที่เกี่ยวโยงกันตามหลักเกณฑ์และเงื่อนไขของสำนักงานคณะกรรมการกำกับหลักทรัพย์และตลาดหลักทรัพย์
เพื่อเป็นการลดภาระค่าใช้จ่ายและต้นทุนทางการเงิน
รวมทั้งการจำหน่ายทรัพย์สินที่เกินความจำเป็นทั้งด้านพื้นที่และเครื่องจักร
อันจะส่งผลให้โครงสร้างทุนของบริษัทดีขึ้น นอกจากนั้นในปี 2555
บริษัทยังได้ออกผลิตภัณฑ์ใหม่สำหรับแบตเตอรี่รถจักรยานยนต์รุ่น YTZ5S High performance
สำหรับลูกค้าในตลาดทดแทนภายในประเทศ
ซึ่งผลิตภัณฑ์ชนิดนี้สามารถลดการคายประจุไฟได้เป็นอย่างดี
และได้พัฒนาผลิตภัณฑ์สำหรับแบตเตอรี่รถยนต์รุ่น N200LW ให้มีกำลังสตาร์ทสูงขึ้น
พร้อมทั้งมีการออกจำหน่ายแบตเตอรี่รถยนต์แบบฝา 2 ชั้น (Double Lid)
ชนิดที่ไม่ต้องบำรุงรักษาตลอดอายุการใช้งานในรุ่น MF2000
ซึ่งใช้สำหรับรถยนต์นั่งขนาดเครื่องยนต์ไม่เกิน 1,600CC และรุ่น MF3000
ใช้สำหรับรถยนต์เพื่อการพาณิชย์

3.2 ภาพรวมการประกอบธุรกิจของบริษัท บริษัทย่อย บริษัทร่วม และบริษัทอื่นๆ

บริษัท ยัวซ่าแบตเตอรี่ ประเทศไทย จำกัด (มหาชน) เป็นบริษัทร่วมทุนระหว่างไทย - ญี่ปุ่น
โดยได้รับการถ่ายทอดเทคโนโลยีจาก บริษัท จีเอส ยัวซ่า อินเตอร์เนชั่นแนล จำกัด ประเทศญี่ปุ่น
(“บริษัทร่วมทุน”) ทั้งนี้บริษัทเป็นผู้ผลิตผลิตภัณฑ์แบตเตอรี่รถยนต์ แบตเตอรี่จักรยานยนต์
แบตเตอรี่รถบรรทุก แบตเตอรี่รถเพื่อการเกษตร และเรือประมง
เพื่อจำหน่ายภายในประเทศและต่างประเทศ นอกจากนี้บริษัทยังเป็นผู้นำเข้าแบตเตอรี่อุตสาหกรรม
ซึ่งใช้เป็นแหล่งพลังงานสำรองในอุตสาหกรรมต่างๆ
ซึ่งเป็นผลิตภัณฑ์ที่ใช้เทคโนโลยีชั้นสูงในการผลิตจากบริษัทร่วมทุน และบริษัทในเครือ "YUASA"
ทั้งนี้บริษัทได้ดำเนินงานมากว่า 47 ปีแล้วภายใต้เครื่องหมายการค้า "YUASA"
ซึ่งเป็นเครื่องหมายการค้าของบริษัทร่วมทุนประเทศญี่ปุ่น
นอกจากนี้บริษัทยังทำการผลิตและจำหน่ายแบตเตอรี่ภายใต้เครื่องหมายการค้าที่บริษัทพัฒนาขึ้นเองอันได้แก่
"THUNDERLITE" และ "YUCON" โดยบริษัท ต้องจ่ายค่าสิทธิ์ (Royalty Fee)
ให้แก่บริษัทร่วมทุน โดยจ่ายค่าสิทธิ์เป็นรายลูกที่ผลิตสำหรับแบตเตอรี่ชนิดพื้นฐานทุกชนิด
และคิดเป็นร้อยละจากยอดขายสำหรับแบตเตอรี่ชนิดที่ไม่ต้องการการดูแลรักษา (Maintenance
Free) ทุกชนิด ในการขายสินค้าของบริษัทนั้น การขายในตลาดทดแทนภายในประเทศ
(Replacement Equipment Market) บริษัทจะจัดจำหน่ายผ่านบริษัท ยัวซ่าเซลส์ แอนด์
ดิสทริบิวชั่น จำกัด ซึ่งเป็นบริษัทลูกที่บริษัทถือหุ้นร้อยละ 99.99
และการขายในตลาดต่างประเทศที่อยู่นอกเหนืออาณาเขตประเทศ ไทย ลาว กัมพูชา พม่า
บริษัทจัดจำหน่ายภายใต้เครื่องหมายการค้า "YUASA"
จะต้องได้รับความเห็นชอบจากบริษัทร่วมทุนซึ่งโดยปกติบริษัทร่วมทุนจะช่วยหาตลาดส่งออกให้บริษัทในอีกทางหนึ่ง
โดยบริษัทร่วมทุนอาจจะซื้อของทั้งจำนวนจากบริษัทหรือคิดเป็นค่านายหน้าในการขาย
ถ้าเป็นการขายสินค้าภายในอาณาเขตของบริษัทหรือการจำหน่ายสินค้าภายใต้เครื่องหมายการค้าอื่นๆ
บริษัทสามารถจัดจำหน่ายได้โดยอิสระ
การจัดจำหน่ายนอกเหนือจากนี้บริษัทจะจัดจำหน่ายเองโดยตรง

โครงสร้างบริษัทที่เกี่ยวข้อง (ณ วันที่ 6 มีนาคม 2556)

77.00% 100.00%

55.00% 92.30%

  6.48% 5.45% 19.13% 3.31% 40.69%

  99.99%

ที่มา: บริษัท ศูนย์รับฝากหลักทรัพย์ (ประเทศไทย) จำกัด

บริษัท ยัวซ่าเซลส์ แอนด์ ดิสทริบิวชั่น จำกัด เป็นบริษัทย่อยของบริษัท โดยบริษัทถือหุ้นร้อยละ
99.99 เป็นตัวแทนจำหน่ายแบตเตอรี่รถยนต์และรถจักรยานยนต์ในตลาดทดแทนภายในประเทศ

บริษัท จีเอส ยัวซ่า อินเตอร์เนชั่นแนล จำกัด (GYIN) ถือหุ้นในบริษัทจำนวนร้อยละ 40.69
โดยเป็นบริษัทย่อยของบริษัท จีเอส ยัวซ่า คอร์ปอเรชั่น ประเทศญี่ปุ่น ทั้งนี้บริษัทดังกล่าว (GYIN)
เกิดจากการควบรวมกิจการระหว่าง ยัวซ่า คอร์ปอเรชั่น ประเทศญี่ปุ่น ซึ่งเป็นผู้ถือหุ้นเดิมของบริษัท
ยัวซ่า แบตเตอรี่ ประเทศไทย จำกัด (มหาชน) และ บริษัท เจแปน สตอเรจ แบตเตอรี่ จำกัด

3.3 โครงสร้างรายได้

  หน่วย : (พันบาท)

+----------------------+---------+-----+---------+-----+--------+----+
| รายละเอียด            | 2553    |     | 2554    |     | 2555   |    |
+----------------------+---------+-----+---------+-----+--------+----+
|                      | รายได้   | %   | รายได้   | %   | รายได้  | %  |
+----------------------+---------+-----+---------+-----+--------+----+
| บมจ. ยัวซ่าแบตเตอรี่     |         |     |         |     |        |    |
| ประเทศไทย ("บริษัท")   |         |     |         |     |        |    |
+----------------------+---------+-----+---------+-----+--------+----+
| 1. จำหน่ายแบตเตอรี่     |         |     |         |     |        |    |
| รถยนต์                |         |     |         |     |        |    |
+----------------------+---------+-----+---------+-----+--------+----+
| - ตลาดรถใหม่ (OEM)    | 251     | 13  | 204     | 10  | 298,   | 1  |
|                      | ,616.72 | .70 | ,563.18 | .53 | 702.08 | 5. |
|                      |         |     |         |     |        | 07 |
+----------------------+---------+-----+---------+-----+--------+----+
| - ส่งออก              | 186     | 10  | 219     | 11  | 246,   | 1  |
|                      | ,586.05 | .16 | ,722.69 | .31 | 694.68 | 2. |
|                      |         |     |         |     |        | 45 |
+----------------------+---------+-----+---------+-----+--------+----+
| - ส่งออกผ่านตัวแทน*     | 30      | 1   | 32      | 1   | 25,    | 1. |
|                      | ,273.75 | .65 | ,186.73 | .66 | 596.63 | 29 |
+----------------------+---------+-----+---------+-----+--------+----+
| - อื่น ๆ               | 7.24    | 0   | 114.54  | 0   | 39.75  | 0. |
|                      |         | .00 |         | .01 |        | 00 |
+----------------------+---------+-----+---------+-----+--------+----+
| 2.                   |         |     |         |     |        |    |
| จำ                   |         |     |         |     |        |    |
| หน่ายแบตเตอรี่จักรยานยนต์ |         |     |         |     |        |    |
+----------------------+---------+-----+---------+-----+--------+----+
| - ตลาดรถใหม่ (OEM)    | 286     | 15  | 396     | 20  | 447,   | 2  |
|                      | ,731.92 | .61 | ,054.80 | .38 | 418.26 | 2. |
|                      |         |     |         |     |        | 57 |
+----------------------+---------+-----+---------+-----+--------+----+
| - ส่งออก              | 106     | 5   | 110     | 5   | 95,    | 4. |
|                      | ,164.08 | .78 | ,922.21 | .71 | 425.80 | 81 |
+----------------------+---------+-----+---------+-----+--------+----+
| - ส่งออกผ่านตัวแทน*     | 3       | 0   | 5       | 0   | 3,     | 0. |
|                      | ,995.10 | .22 | ,950.26 | .31 | 254.82 | 16 |
+----------------------+---------+-----+---------+-----+--------+----+
| - ส่งออกอื่นๆ           | 410.88  | 0   | 4.45    | 0   | 5.50   | 0. |
|                      |         | .02 |         | .00 |        | 00 |
+----------------------+---------+-----+---------+-----+--------+----+
| 3.                   |         |     |         |     |        |    |
| จำหน่ายแบตเตอรี่สำรองไฟ |         |     |         |     |        |    |
+----------------------+---------+-----+---------+-----+--------+----+
| - ในประเทศ           | 20      | 1   | 76      | 3   | 66,    | 3. |
|                      | ,476.68 | .11 | ,279.47 | .92 | 579.78 | 36 |
+----------------------+---------+-----+---------+-----+--------+----+
| - ต่างประเทศ          | -       | -   | -       | -   | -      | -  |
+----------------------+---------+-----+---------+-----+--------+----+
| รวมรายได้จากการขาย    | 886     | 48  | 1,045   | 53  | 1,183, | 5  |
|                      | ,262.42 | .25 | ,798.33 | .81 | 717.30 | 9. |
|                      |         |     |         |     |        | 72 |
+----------------------+---------+-----+---------+-----+--------+----+
| รายได้อื่น              | 66      | 3   | 72      | 3   | 95,    | 4. |
|                      | ,697.84 | .63 | ,158.49 | .71 | 157.86 | 80 |
+----------------------+---------+-----+---------+-----+--------+----+
| รวมรายได้บริษัท         | 952     | 51  | 1,117   | 57  | 1,278, | 6  |
|                      | ,960.26 | .88 | ,956.82 | .52 | 875.16 | 4. |
|                      |         |     |         |     |        | 52 |
+----------------------+---------+-----+---------+-----+--------+----+
| บริษัท ยัวซ่าเซลส์ แอนด์   |         |     |         |     |        |    |
| ดิสทริบิวชั่น จำกัด        |         |     |         |     |        |    |
|                      |         |     |         |     |        |    |
| (บริษัท ถือหุ้นร้อยละ      |         |     |         |     |        |    |
| 99.99)               |         |     |         |     |        |    |
+----------------------+---------+-----+---------+-----+--------+----+
| 1. จำหน่ายแบตเตอรี่     |         |     |         |     |        |    |
| รถยนต์                |         |     |         |     |        |    |
+----------------------+---------+-----+---------+-----+--------+----+
| - ตลาดทดแทน (REM)    | 679     | 36  | 615     | 31  | 468,   | 2  |
|                      | ,529.41 | .99 | ,671.39 | .68 | 371.41 | 3. |
|                      |         |     |         |     |        | 63 |
+----------------------+---------+-----+---------+-----+--------+----+
| 2.                   |         |     |         |     |        |    |
| จำ                   |         |     |         |     |        |    |
| หน่ายแบตเตอรี่จักรยานยนต์ |         |     |         |     |        |    |
+----------------------+---------+-----+---------+-----+--------+----+
| - ตลาดทดแทน (REM)    | 184     | 10  | 189     | 9   | 208,   | 1  |
|                      | ,859.21 | .06 | ,329.87 | .74 | 870.29 | 0. |
|                      |         |     |         |     |        | 54 |
+----------------------+---------+-----+---------+-----+--------+----+
| 3.                   | 16      | 0   | 20      | 1   | 24,    | 1. |
| แบตเตอรี่สำ            | ,834.92 | .92 | ,360.45 | .05 | 132.71 | 22 |
| รองไฟ/พลังงานแสงอาทิตย์ |         |     |         |     |        |    |
+----------------------+---------+-----+---------+-----+--------+----+
| รวมรายได้จากการขาย    | 881     | 47  | 825     | 42  | 701,   | 3  |
|                      | ,223.54 | .97 | ,361.71 | .47 | 374.41 | 5. |
|                      |         |     |         |     |        | 39 |
+----------------------+---------+-----+---------+-----+--------+----+
| รายได้อื่น              | 2       | 0   | 213.01  | 0   | 1,     | 0. |
|                      | ,710.14 | .15 |         | .01 | 852.95 | 09 |
+----------------------+---------+-----+---------+-----+--------+----+
| รวมรายได้บริษัทย่อย      | 883     | 48  | 825     | 42  | 703,   | 3  |
|                      | ,933.68 | .12 | ,574.72 | .48 | 227.36 | 5. |
|                      |         |     |         |     |        | 48 |
+----------------------+---------+-----+---------+-----+--------+----+
| ยอดรวม               | 1,836   | 100 | 1,943   | 100 | 1,982, | 10 |
|                      | ,893.94 | .00 | ,531.53 | .00 | 102.51 | 0. |
|                      |         |     |         |     |        | 00 |
+----------------------+---------+-----+---------+-----+--------+----+

ที่มา: ฝ่ายบัญชีและการเงินของบริษัท ยัวซ่าแบตเตอรี่ ประเทศไทย จำกัด (มหาชน)

หมายเหตุ: *เป็นการจำหน่ายในประเทศให้แก่ตัวแทนจำหน่ายเพื่อการส่งออก

3.4 เป้าหมายในการดำเนินธุรกิจ

เพื่อให้บรรลุเป้าหมายของบริษัทในการเป็นผู้นําในการผลิตแบตเตอรี่สำหรับยานยนต์ที่มีคุณภาพ
ด้วยต้นทุนที่แขงขันได้ และการให้บริการลูกค้าอย่างครบวงจรและเติบโตไปพร้อมกับลูกค้า
โดยมุ่งเน้นการสร้างมูลค่าเพิ่มให้แก่องค์กร ผู้ถือหุ้น และผู้มีส่วนได้ส่วนเสีย
มุ่งเน้นให้มีระบบธรรมาภิบาล การจัดการบริหารความเสี่ยง มีระบบการควบคุมภายในที่ดี
และมีความรับผิดชอบต่อสังคม บริษัทฯจึงมีแนวทางในการบริหารองค์กรให้เติบโตขึ้นอย่างยั่งยืน
โดยให้ความสําคัญกับความสมดุลทั้งด้านการเงิน ลูกค้า กระบวนการดําเนินงาน และ
ผลลัพธ์ด้านการบริหารองค์กร ซึ่งจะพิจารณาถึงความเป็นไปได้ (Feasible) ความมีเหตุมีผล
(Reasonable) ความพอประมาณอย่างสมดุล (Balance) ภายใต้ภาวะความเสี่ยงที่ยอมรับได้
(Fair risk) โดยกระบวนการตัดสินใจอยู่บนพื้นฐานของการวิเคราะห์
เปรียบเทียบการดําเนินงานทั้งภายในและภายนอกองค์กร (Benchmarking)
รวมถึงประเมินความคาดหวังของผู้มีส่วนได้ส่วนเสียทั้งหมด (Stakeholder analysis)
มีการดําเนินวิธีการวัด วิเคราะห์ และปรับปรุงผลการดําเนินงานขององค์กร อย่างต่อเนื่อง